text: KAY tiempopeqa chʼaukiyay, llullakuy ima tukuynejpi tiyan. Chaytaj mana tʼukunapajchu, imajtinchus Biblia nin jina Kuraj Supayqa runasta chʼaukiyashan, kay sajra pachapis atiyninpi kashan (1 Tim. 2:14; 1 Juan 5:19). Kay sajra pachaj tukukuynin qayllapiña kasqanraykutaj, Satanasqa "paypaj pisi tiempollaña kasqanta" yachaspa, aswan phiñasqaraj kashan (Apo. 12:12). Chayrayku, runasqa astawan llullakunku, Diospa kamachisninpa yuyayninkutataj kuyuchiyta munanku.